FC Déifferdeng 03

Den FC Déifferdeng 03 ass e lëtzebuergesche Foussballclub vun Déifferdeng. De Veräin ass 2003 aus der Fusioun vun den Déifferdenger Clibb FA Red Boys Déifferdeng an AS Déifferdeng entstanen.

 Veräiner an der Zäit 
 Red Boys Déifferdeng 
D'F.A. Red Boys Differdange gouf 1907 als Sporting Club Differdange gegrënnt a war ee vun den erfollegräichste Foussballclibb zu Lëtzebuerg.
D'Red Boys war véieranzwangegmol an der Finall vun der Coupe de Luxembourg an huet se fofzéngmol gewonnen. De Veräi war sechsmol Lëtzebuerger Champion an eelefmol Vizechampion.

 AS Déifferdeng 
D'A.S. Déifferdeng (Association Sportive Differdange) gouf 1921 gegrënnt an huet hir éischt Saison 1922/23 gespillt. 1940 huet de Veräi den Numm op FK Rotstern Differdingen missen änneren. D'Joer drop (1941) gouf de Club du vun den Nationalsozialiste ganz verbueden an opgeléist. 1944 ass d'AS Déifferdeng nei gegrënnt ginn.

An hirer leschter Saison 2002/03 koum d'éischt Seniorsekipp op eng sechst Plaz an der éischter Divisioun.

 Stadien 
 Stade Municipal de la Ville de Differdange:
De Stade Municipal de la Ville de Differdange zu Déifferdeng ass den Heemstadion vum FC Déifferdeng 03 an huet Plaz fir 2.400 Leit, dovu sinn 1.800 Sëtzplazen op der Tribün. Nieft dem Haaptterrain sinn op dësem Site nach e weidere Wues- an ee syntheeteschen Trainingsterrain.

 Stade Thillebierg:
E weidere Stadion ass de Stade du Thillenberg, wou den FC Déifferdeng bis 2012 seng Heemmatcher ausgedroen huet.

 Erfolleger 
 Gewënner vun der Coupe de Luxembourg 2010 (1-0 géint den CS Gréiwemaacher)
 Gewënner vun der Coupe de Luxembourg 2011 (1-0 géint den F91 Diddeleng)
 Gewënner vun der Coupe de Luxembourg 2014 (2-0 géint den F91 Diddeleng)http://www.rtl.lu/sport/football/538214.html
 Gewënner vun der Coupe de Luxembourg 2015 (4-3 n.E. (1-1) géint den F91 Diddeleng)http://www.rtl.lu/sport/football/637310.html

 Europäesch Kompetitiounen 

Zanter der Saison 07/08 huet den FC Déifferdeng 03 mat deels gudde Resultater un europäesche Kompetitiounen deelgeholl. Nom éischten Optrëtt am UI-Cup geint Slovan Bratislava gouf et de 16. Juli 2009 déi éischt Victoire op internationaler Bün geint d'Kroate vun HNK Rijeka am Stade Josy Barthel. Ab der Saison 11/12 huet den FCD dunn Historesches erreecht. Als éischte lëtzebuergesche Veräin huet d'Ekipp aus der Cité du fer et fäerdeg bruecht, sech dräi Joer hannerenee fir eng weider Ronn an der Europa League ze qualifizéieren. Héichpunkt waren no der Disqualifikatioun vun Olympiakos Volos déi zwéi Matcher géint Paris Saint-Germain (18.08.2011 an 25.08.2011) an der Play-Off Ronn vun der Europa League. De gréissten Erfolleg war awer d'Weiderkomme geint d'Profie vum FC Utrecht an der Saison 13/14.http://www.wort.lu/fr/sport/europa-league-differdange-s-offre-le-scalp-du-fc-utrecht-51f17b5ce4b0866b3401cda2http://www.transfermarkt.de/de/fc-differdange-03/startseite/verein_11914.html
 Saison  Kompetitioun  Ronn  Géigner  Land  Resultat 2017/18  Europa League Quali  1R  Zirə FK  Aserbaidjan  0-2, 1-2 2016/17  Europa League Quali  1R  Cliftonville FC  Nordirland  1-1, 0-2  2015/16  Europa League Quali  2R  Trabzonspor  Tierkei  0-1, 1-2 2015/16  Europa League Quali  1R  Bala Town FC  Wales  3-1, 1-2 2014/15  Europa League Quali  1R  Atlantas Klaipeda  Litauen  1-0, 1-3 2013/14  Europa League Quali  3R  Tromsø IL  Norwegen  0-1, 3-4 n.E. 2013/14  Europa League Quali  2R  FC Utrecht  Holland  2-1, 3-3 2013/14  Europa League Quali  1R  KF Laçi  Albanien  1-0, 2-1 2012/13  Europa League Quali  2R  KAA Gent  Belsch  0-1, 2-3 2012/13  Europa League Quali  1R  NSI Runavik  Färöer  3-0, 3-0 2011/12  Europa League  Play-Off  Paris Saint Germain  Frankräich  0-4, 0-2 2011/12  Europa League Quali  3R  Olympiakos Volos  Griicheland  0-3, 0-3* 2011/12  Europa League Quali  2R  Levadia Tallinn  Estland  0-0, 1-0 2010/11  Europa League Quali  2R  FK Spartak Zlatibor  Serbien  3-3, 0-2 2009/10  Europa League Quali  2R  HNK Rijeka  Kroatien  1-0, 0-3 2007/08  UI-Cup  1R  Slovan Bratislava  Slowakei  0-2, 0-3

 Trainer 
 16px|border|Fransous Pascal Carzaniga 2016 -
 16px|border|Lëtzebuerger Marc Thomé 2014 - 2016
 16px|border|Fransous Michel Leflochmoan 2012 - 2014
 16px|border|Lëtzebuerger Paolo Amodio 2011 - 2012
 16px|border|Lëtzebuerger Maurice Spitoni 2011
 16px|border|Lëtzebuerger Dan Theis 2009 - 2011
 16px|border|Lëtzebuerger Roland Schaack 2008 - 2009
 16px|border|Lëtzebuerger Maurice Spitoni 2006 - 2008
 16px|border|Lëtzebuerger Dan Theis 2003 - 2006

 Futsal 
Säit 2014 gëtt et och eng FC Déifferdeng 03 Futsalekipp. D'Heemmatcher gi gespillt an der Haal vum Centre sportif Parc des Sports direkt nieft dem Stade Municipal. Den FCD03 war 2015 éischte lëtzebuergesche Landesmeeschter am Futsal.

Kuckt och

 Um Spaweck 
 Offiziell Websäit vun Déifferdeng 03

Déifferdeng
Kategorie:Gemeng Déifferdeng
Kategorie:Veräiner an der lëtzebuergescher Foussballnationaldivisioun